Το **λιμάνι Μούουγκα** (εσθονικά: *Muuga sadam*‎‎) είναι ο μεγαλύτερος λιμένας φορτηγών πλοίων στην Εσθονία και βρίσκεται στη νότια ακτή του Φινλανδικού κόλπου, 17 χιλιόμετρα βορειοανατολικά της πρωτεύουσας Τάλιν, στο Μαάρντου (δήμος στην κομητεία Χάργιου της Εσθονίας). ο λιμένας διοικείται από το λιμάνι του Τάλιν, τη μεγαλύτερη λιμενική αρχή στην Εσθονία. Το λιμάνι Μούουγκα είναι ένα από τα λίγα ελεύθερα από πάγο λιμάνια στη βορειότερη Ευρώπη και μεταξύ των βαθύτερων - έως 18 μέτρα βάθος (59 πόδια) - και από τα πιο σύγχρονα λιμάνια στην περιοχή της Βαλτικής Θάλασσας. Ο όγκος φορτίου που διαχειρίζεται αντιπροσωπεύει περίπου το 80% του συνολικού όγκου φορτίου του λιμένα του Τάλιν και περίπου το 90% του όγκου φορτίου διέλευσης που διέρχεται από την Εσθονία. Σχεδόν τα 3/4 των φορτίων που φορτώνονται στο λιμάνι Μούουγκα περιλαμβάνουν μαζούτ και άλλα προϊόντα πετρελαίου, αλλά το λιμάνι εξυπηρετεί επίσης χύδην φορτία (κυρίως λιπάσματα, σιτηρά και άνθρακα) και άλλους τύπους φορτίου.

H εταιρεία HHLA του Αμβούργου διαθέτει τερματικό στο λιμάνι από το 2018. Αυτό σημαίνει ότι το Μούουγκα συνδέεται με τα λιμάνια του Αμβούργου, της Οδησσού και της Τεργέστης μέσω της HHLA, όπως επίσης συνδέεται και με το Δρόμο του Μεταξιού.

Η συνήθης ετήσια κυκλοφορία φορτίου στο λιμάνι είναι περίπου 20-30 εκατομμύρια τόνοι. Το λιμάνι καλύπτει έκταση 5,24 τετραγωνικών χιλιομέτρων στην ξηρά και 7,5 τετραγωνικά χιλιόμετρα (2,9 τετραγωνικά μίλια) νερού Εκτός από το Μαάρντου, το λιμάνι καταλαμβάνει επίσης γη στα χωριά Μούουγκα και Ουουσκούλα.

Υπάρχουν 29 αποβάθρες με συνολικό μήκος 6,4 χλμ. Το μέγιστο βάθος είναι 18,0 μέτρα. Η μεγαλύτερη χωρητικότητα πλοίου που μπορεί να φιλοξενήσει είναι 300 επί 48 μέτρα. Στο λιμάνι υπάρχουν 6 τερματικά υγρού χύδην, εμπορευματοκιβωτίων, σιτηρών, κάρβουνου, και χάλυβα.

Φωτογραφίες
-----------

* Τερματικό σιτηρώνΤερματικό σιτηρών
* Η έδραΗ έδρα
* Πρώτο πλοίο στον τερματικό σταθμό άνθρακα του ΜούουγκαΠρώτο πλοίο στον τερματικό σταθμό άνθρακα του Μούουγκα

Παραπομπές
----------

1. ↑  «Container turnover of Transiidikeskus grew by 12% in 2013». *The Baltic Course*. 16 January 2014.. Ανακτήθηκε στις 9 July 2014.
2. ↑  «Muuga Harbour». *Port of Tallinn* (στα Αγγλικά). Ανακτήθηκε στις 29 Μαρτίου 2021.
3. ↑  «Tallinn (Estonia)». *CruiseMapper* (στα Αγγλικά). Ανακτήθηκε στις 29 Μαρτίου 2021.
4. ↑  Terminalbetreiber in Estland gekauft. In: Schiff & Hafen, 7/2018, p 9; "Hamburger Hafenkonzern investiert groß in Triest" In: Die Presse, 29 September 2020.
5. ↑  «HHLA acquires container terminal in Muuga Port, Estonia». *Österreichische Verkehrszeitung* (στα Αγγλικά). 27 Μαρτίου 2018. Ανακτήθηκε στις 29 Μαρτίου 2021.
6. 1 2  «Muuga Harbour | Tallinna Sadam». *web.archive.org*. 28 Αυγούστου 2018. Αρχειοθετήθηκε από το πρωτότυπο στις 28 Αυγούστου 2018. Ανακτήθηκε στις 29 Μαρτίου 2021. CS1 maint: Unfit url (link)
7. ↑  «Port of Hamburg». *World Port Source*. Ανακτήθηκε στις 29 Μαρτίου 2021.

Εξωτερικοί σύνδεσμοι
--------------------

* Λιμάνι Μούουγκα Αρχειοθετήθηκε 2018-08-28 στο Wayback Machine. στη σελίδα του Λιμανιού του Τάλιν
* Τερματικό εμπορευματοκιβωτίων του Μούουγκα Αρχειοθετήθηκε 2017-10-03 στο Wayback Machine.
* Τερματικό άνθρακα του Μούουγκα Αρχειοθετήθηκε 2016-04-03 στο Wayback Machine.
* Τερματικό σιτηρών του Μούουγκα